Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 1370/11/3306	Považská Bystrica, 24.9.2012
EEČ : 2-26-113-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci bol ako otec dvoch maloletých detí XXXXX a XXXXX povinný prispievať na ich výživu podľa Zákona o rodine, najskôr po 99,58,- €  mesačne na obe deti spolu, na základe rozsudku Okresného súdu XXXXX sp.zn. XXXXX, právoplatného dňom XXXXX neskôr od mesiaca marec 2010, po 230,- € mesačne na obe deti spolu, na základe rozsudku Okresného súdu XXXXX sp.zn. XXXXX právoplatného dňom XXXXX vždy do 15. dňa v mesiaci, do rúk matky detí XXXXX, nar. XXXXX, bytom XXXXX okres XXXXX, túto povinnosť neplnil pravidelne v určenej sume a to ani v mieste bydliska detí, ani na inom mieste a mal sa jej úmyselne vyhýbať tak, že aj keď bol počas kritickej doby zamestnaný a mal stály finančný príjem, výživné nezaplatil vždy tak, ako mal, čím mu vznikol dlh na výživnom pôvodne podľa horeuvedeného uznesenia  za obdobie od januára 2010 do konca februára 2012 vo výške 690,- €, nakoľko obv. XXXXX uhradil postupne celý dlh na výživnom za obdobie od januára 2010 až do konca augusta 2012, čo potvrdila matka detí XXXXX vo výpovedi zo dňa 31.08.2012 s tým, že čin nemal trvalo nepriaznivé následky na deti
lebo zanikla trestnosť činu
Odôvodnenie:
Uznesením povereného príslušníka PZ, Obvodného oddelenia PZ XXXXX sp.zn. ORP-XXXXX zo dňa 18.06.2012 bolo vznesené obvinenie XXXXX, pre prečin zanedbania povinnej výživy podľa § 207 ods.2 Tr.zák., ktorého sa mal dopustiť na tom skutkovom základe, ako je to uvedené vo výroku tohto uznesenia. 

Poverený príslušník PZ, Obvodného oddelenia PZ XXXXX, mi predložil vyšetrovací materiál sp. zn. ORP-XXXXX ktorý sa na vec vzťahuje, dňa 10.09.2012 s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací materiál  a zistila som, že návrh povereného príslušníka PZ je dôvodný. 

Z vyšetrovacieho spisu zisťujem, že obv. XXXXX platil síce výživné na dve maloleté deti, ale nie v každom mesiaci kritickej doby tak, ako mu to určil príslušný súd. Ďalej splácaj aj nedoplatok na výživnom z titulu zvýšenia výživného po 50,- € mesačne. Za kritické obdobie od januára 2010 do konca augusta 2012 mal zaplatiť 7.099,16 €. Podľa poštových poukážok, vyjadrenia obv. XXXXX a výpovede matky detí XXXXX uhradil, po poučení o účinnej ľútosti, za toto obdobie celkom 7.134,74 € a zaplatil aj nedoplatok vzniknutý zvýšením výživného vo výške 391,26 €. 

V priebehu prípravného konania bol vypočutý obv. XXXXX, ktorý uviedol, že si bol vedomý svojej vyživovacej povinnosti, snažil sa platiť podľa toho, ako mu to dovoľovala jeho finančná situácia a vyjadril ochotu zaplatiť dlh na výživnom.  Nakoniec tak učinil, pričom naposledy zaplatil v auguste 2012 bežné výživné v sume určenej rozsudkom.  

Matka detí, svedkyňa a poškodená XXXXX potvrdila vo svojej poslednej výpovedi zo dňa 31.08.2012, že celý dlh na výživnom za horeuvedené obdobie bol uhradený zo strany otca detí, obdržala peniaze aj v rámci nedoplatku na výživnom z titulu jeho zvýšenia, a preto obvinený nemá už voči nej,  za obdobie od januára 2010 až do konca augusta 2012, žiadny dlh. Matka detí zároveň dodala, že neplatenie výživného nemalo trvalo nepriaznivé následky na deti. 

Spisový materiál obsahuje ďalej dôkazy listinného charakteru - rozsudky o výživnom, rodné listy detí, fotokópie poštových poukážok, ktorými bolo výživné uhrádzané, príslušné správy na obvineného XXXXX a odpis z registra trestov. 

Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, prečin, z ktorého bol obvinený,  nemal trvalo nepriaznivé následky na oprávnenú osobu, čím využil ustanovenie o účinnej ľútosti, bolo možné rozhodnúť tak, ako je uvedené   vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Vašutová
prokurátorka